
Z A P I S N I K

37. sjednice Vijeća Mjesnog odbora Ivanja Reka,
održane 30. travnja 2024. u prostorijama mjesne samouprave Mjesnog odbora Ivanja Reka, s početkom u 20.00 sati


NAZOČNI ČLANOVI VIJEĆA:
1. Damir Ranec
2. Jure Barišić
3. Josip Škoro
4. Ivica Žugec
5. Mario Šoštarić



Sjednici predsjedava Damir Ranec, predsjednik Vijeća Mjesnog odbora Ivanja Reka.

Zapisnik vodi: Damir Ranec, predsjednik Vijeća Mjesnog odbora Ivanja Reka

Predsjednik konstatira da je nazočno 5 članova Vijeća, što znači da Vijeće može pravovaljano odlučivati, te otvara 37. sjednicu Vijeća Mjesnog odbora.

Damir Ranec, predsjednik Vijeća Mjesnog odbora:
Pozdravlja sve Vijećnike Vijeća Mjesnog odbora Ivanja Reka. Zahvaljuje svima na dolasku.
U kratkim crtama obrazložio zaključke sa zadnje sjednice.

Daje prijedlog zapisnika s 36. sjednice na razmatranje. S obzirom da nije bilo nikakvih primjedbi, daje prijedlog zapisnika na glasovanje. Nakon provedenog glasovanja konstatira da je zapisnik jednoglasno usvojen.

Na prijedlog predsjednika, Vijeće jednoglasno utvrđuje

D N E V N I     R E D:
1. Aktualna komunalna problematika
2. Razno: izvješća, pitanja i prijedlozi


Ad 1. Aktualna komunalna problematika 

U raspravi oko aktualne komunalne problematike sudjeluju svi vijećnici. Raspravljaju o slijedećoj problematici:

1. Iscrtavanje horizontalne signalizacije odnosno linija vodilja na kružnom toku okretišta autobusa na križanju ulica Dane Grubera i Antuna Vugrina
2. Izrada PD za sadnju živice (grmlja) uz šetnicu i biciklističku stazu na Slavonskoj aveniji na dijelu od Lesnine do Ul. sv. Ivana za smanjenje negativnog utjecaja od buke
3. Mišljenje/prihvatljivost Prijedloga programa za izradu Urbanističkog plana uređenja Ivanja Reka koji je izradila tvrka CPA d.o.o. u suradnji s Zavodom za prostorno uređenje

Nakon rasprave Vijeće jednoglasno donosi 



Z A K L J U Č A K
o rješavanju komunalne problematike


Vijeće Mjesnog odbora  Ivanja Reka, na temelju prijedloga vijećnika, predlaže Vijeću Gradske četvrti Peščenica-Žitnjak da se u Plan komunalnih potreba uvrsti:

- izrada PD za sadnju živice (grmlja) uz šetnicu i biciklističku stazu na Slavonskoj aveniji na dijelu od Lesnine do Ul. sv. Ivana s ciljem smanjenja negativnog utjecaja od buke i motornih vozila

Ovaj Zaključak dostavit će se Vijeću Gradske četvrti Peščenica –Žitnjak na daljnje postupanje.



Z A K L J U Č A K
o rješavanju komunalne problematike


Vijeće Mjesnog odbora  Ivanja Reka, na temelju prijedloga vijećnika, predlaže Vijeću Gradske četvrti Peščenica-Žitnjak da od nadležnog Gradskog ureda zatraži:

- iscrtavanje horizontalne signalizacije odnosno linija vodilja na kružnom toku okretišta autobusa na križanju ulica Dane Grubera i Antuna Vugrina

Ovaj Zaključak dostavit će se Vijeću Gradske četvrti Peščenica –Žitnjak na daljnje postupanje.


Z A K L J U Č A K
o rješavanju komunalne problematike


Vijeće Mjesnog odbora  Ivanja Reka, na temelju prijedloga vijećnika, predlaže Vijeću Gradske četvrti Peščenica-Žitnjak da prema nadležnom Gradskom uredu za gospodarstvo uputi:

- pozitivno mišljenje uz dodatne promjene za Prijedlog programa za izradu Urbanističkog plana uređenja Ivanja Reka koji je izradila tvrka CPA d.o.o. u suradnji s Zavodom za prostorno uređenje prema dopisu od 27.03.2024, KLASA: 350-02/22-003/11, URBROJ: 251-06-53/007-24-11
- u Programu ne podržavamo predložene nove kolne prilaze u naselje označene s E, F i G zato jer bi išli stanarima kroz postojeća dvorišta. Umjesto prilaza E, F i G prijedlog je da se napravi dodatni prilaz sa Ivanjorečke ceste kod nadvožnjaka Hruščica.


Ovaj Zaključak dostavit će se Vijeću Gradske četvrti Peščenica –Žitnjak na daljnje postupanje.
Ad 2. Razno: izvješća, pitanja i prijedlozi

Damir Ranec, predsjednik Vijeća 

Ističe da su uz materijale za ovu sjednicu nisu dobiveni dopisi i odgovori nadležnih Gradskih ureda i institucija na temelju ranije upućenih zaključaka.

22.04.2024. od strane Zrinjevca započeli radovi na uređenju i rekonstrukciji starog dječjeg igrališta kod ambulante u Ul. Antuna Vugrina prema izrađenoj projektnoj dokumentaciji iz 2022. godine

25.03.2024. upućen dopis prema nadležnom Uredu za katastar vezano prijedlog mikrolokacije za postavljanje natpisnih ploča za Ul. Stjepana Jakopovića.

27.03.2024. upućen dopis prema Čistoći s proslijeđenim dobivenim odgovorom od Komunalnog redarstva vezano za potrebu čišćenja i odvoza glomaznog otpada u zoni mosta na nasipu GOK-a.

29.04.2024. na temelju ranije upućene prijave prema Komunalnom redarstvu, dobiven jr povratni odgovor da su izdani nalozi za čišćenje i odvoz otpada prema Čistoći na lokaciji u zoni mosta kod nasipa GOK-a.

02.04.2024. poslan dopis prema Gradu Dugo Selo zbog saniranja i uređenja zapuštenog dijela zemljišta na kč.5496/2 na prostoru iz Crkve prema nasipu GOK-a.

02.04.2024. poslan dopis prema Ministarstvu prostornog uređenja i državne imovine za dobivanje suglasnosti za uređenje zapuštenog dijela zemljišta za kč. 5571, 5501 i 5502/1 u vlasništvu RH na području MO Ivanja Reka

15.04.2024. upućen dopis prema Čistoći za odvoz nakupljenog otpada pored spremnika na tri lokacije zelenih otoka na području MO I. Reka.

15.04.2024. održan sastanak predsjednika MO I. Reka s predstavnicima iz Grada Dugo Selo na terenu kod Crkve (okretište autobusa), kako bi se pokrenula inicijativa oko saniranja i uređenja zapuštenog dijela zemljišta na kč.5496/2 na prostoru iz Crkve prema nasipu GOK-a.

18.04.2024. poslan dopis prema Gradskom uredu za gospodarstvo za dobivanje suglasnosti za uređenje zapuštenog dijela zemljišta za kč. 5571, 5501 i 5502/1 u vlasništvu RH na području MO Ivanja Reka

18.04.2024. upućen dopis prema VGČ da se od nadležne službe ViO zatraži status predmeta o izradi Projektne dokumentacije za izgradnju vodoopskrbnog cjevovoda u Ivanjorečkoj cesti od kbr. 40 do nadvožnjaka

18.04.2024. upućen dopis prema VGČ da se od nadležnog Sektora za prometa zatraži status predmeta o uspostavi vibracijskih traka na Slavonskoj aveniji u zoni križanja s Ul. sv. Ivana.

18.04.2024. upućen dopis prema nadležnom poduzeću za održavanje javne rasvjete zbog potrebe promjene neispravnih rasvjetnih tijela na sedam stupova na Ivanjorečkoj cesti.

15.04.2024. upućen dopis prema Zrinjevcu zbog potrebe košnje trave na površinama (kod zgrade MO i ambulante) te travnjaka uz OŠ Ivanja Reka i šetnice uz Ivanjorečku cestu od kbr. 38 do 72.

30.04.2024. ponovno upućen dopis prema Zrinjevcu zbog potrebe košnje trave na travnjaku uz OŠ Ivanja Reka jer još u ovoj kalendarskoj godini niti jednom nije bila obavljena košnja na toj površini.

Dovršeno u 21.00 sati.

KLASA:024-08/24-003/909 
[bookmark: _GoBack]URBROJ:251-13-11-11/003-24-2
Zagreb, 30. travnja 2024. 

Zapisnik sastavio: 
Damir Ranec

Predsjednik Vijeća Mjesnog odbora
           Ivanja Reka
Damir Ranec, mag.oec.
